Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 2000. évi XLIII. törvény alapján szervezett hulladékkezelési közszolgáltatás keretében – gondoskodnak. Az összeg a fajlagos lakossági ráfordítások (díjak) csökkentéséhez járul hozzá.
Paragraph Index: 972

e) Jelzõrendszeres házi segítségnyújtás FAJLAGOS ÖSSZEG: 50 000 forint/fõ A hozzájárulásra az a 10 000-nél nagyobb lakosságszámú települési önkormányzat jogosult, amely a Szoctv. 65. §-a szerint és a külön jogszabályban foglalt szakmai szabályoknak megfelelõen jelzõrendszeres házi segítségnyújtást mûködtet, amelynek keretében legalább 40 jelzõkészülék kerül kihelyezésre idõskorú vagy fogyatékos személyek otthonába. E feltételekkel jogosult továbbá a hozzájárulásra az a megyei önkormányzat, amely a kötelezõ feladata ellátása érdekében mûködtetett bentlakásos elhelyezést nyújtó intézményének keretében tart fenn jelzõrendszeres házi segítségnyújtást. Az ellátottak számának meghatározása: Tervezéskor az ellátottak éves becsült száma osztva 365-tel. Elszámoláskor a jelzõrendszeres házi segítségnyújtásban részesítettek számának alapulvételével számított éves ellátotti létszám osztva 365-tel. Amennyiben egy jelzõkészülék több ellátottat szolgál, az elszámolásnál egy fõ vehetõ figyelembe.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes